Ο Στράτος είναι υπέροχος οικοδεσπότης, χαμογελαστός και εξυπηρετικός, σε υποδέχεται σαν να πρόκειται να μείνεις στο σπίτι σου. Εμείς φτάσαμε ανήμερα των Χριστουγέννων και με καθυστέρηση αρκετών ωρών. Ο Στράτος μας περίμενε με πολύ υπομονή και πολύ κατανόηση χωρίς να σκεφτεί ούτε στιγμή ότι τον κρατήσαμε στο σπίτι σε μια τέτοια μεγάλη γιορτή και μάλιστα έχοντας γεμίσει το σπίτι με γλυκά και διάφορα άλλα κεράσματα. Το σπίτι είναι υπέροχο. Έχει δύο υπνοδωμάτια και είναι άνετο για να φιλοξενήσει 4 άτομα. Έχει μεγάλο γωνιακό μπαλκόνι από το οποίο μπορείς να δεις σε απόσταση 100 μέτρων την θάλασσα. Το σπίτι έχει ιδιωτικό πάρκινγκ που είναι πολύ σημαντικό για μια πόλη που είναι γεμάτη με αυτοκίνητα. Σε κοντινή απόσταση μόλις 50 μέτρα υπάρχει ένα μεγάλο σούπερ μάρκετ. Σε μόλις 100 μέτρα από το σπίτι είναι ο κεντρικός δρόμος της πόλης που μπορείς να βρεις οτιδήποτε χρειάζεσαι χωρίς να πάρεις το αυτοκίνητό σου. Γενικά η εμπειρία μας ήταν υπέροχη και ελπίζω να μπορέσουμε να επιστρέψουμε σύντομα.